ວັນຄົບຮອບ ການປະທ້ວງ ທີ່ຈະຕຸລັດທຽນອັນເໝິນ
ສະຫະລັດ ໄຕ້ຫວັນ ຮຽກຮ້ອງໃຫ້ຈີນ ໃຫ້ລາຍລະອຽດ ກ່ຽວກັບເຫດການ ທີ່ຈະຕຸລັດທຽນອັນເໝິນ ເມື່ອວັນທີ 4 ມິຖຸນາ ປີ 1989 ນັ້ນ.
ສະຫະລັດແລະໄຕ້ຫວັນໄດ້ກົດດັນໃຫ້ຈີນປ່ອຍພວກຄັດຄ້ານລັດຖະບານແລະໃຫ້ຄວາມ ກະຈ່າງແຈ້ງຢ່າງຄົບຖ້ວນ ກ່ຽວກັບການປາບປາມແບບນອງເລືອດຕໍ່ການປະທ້ວງຮຽກ ຮ້ອງເອົາປະຊາທິປະໄຕທີ່ຈະຕຸລັດທຽນອັນເໝິນເມື່ອ 22 ປີ ກ່ອນ ກະຊວງການຕ່າງປະເທດສະຫະລັດໄດ້ອອກຖະແຫຼງຂ່າວສະບັບນຶ່ງ ໃນວັນສຸກວານນີ້ ນຶ່ງມື້ກ່ອນວັນຄົບຮອບການປາບປາມ ໃນວັນທີ 4 ມິຖຸນາປີ 1989 ເວລາລັດຖະບານ ຈີນໄດ້ສົ່ງລົດຖັງແລະພວກທະຫານໄປຍັງຈະຕຸລັດທຽນອັນເໝິນເພື່ອປາບປາມການປະ ທ້ວງຂອງພວກນັກສຶກສາ ແລະກຳມະກອນ ທີ່ດຳເນີນມາເປັນເວລາຫຼາຍໆອາທິດ ມີ ຫຼາຍຮ້ອຍ ຊຶ່ງບາງທີອາດເປັນຫຼາຍພັນຄົນໄດ້ເສຍຊີວິດໃນການປາບປາມດັ່ງກ່າວ ກະຊວງການຕ່າງປະເທດສະຫະລັດ ຮຽກຮ້ອງໃຫ້ທາງການຈີນ ເປີດເຜີຍລາຍລະອຽດ ຢ່າງຄົບຖ້ວນຫຼາຍເທົ່າທີ່ເປັນໄປໄດ້ກ່ຽວກັບພວກທີ່ເສຍຊີວິດ ຖືກຈັບກຸມຫຼື ຫາຍສາບ ສູນແລະຢຸດເຊົາການຮາວີລົບກວນທີ່ຍັງດຳເນີນຢູ່ຕໍ່ມາຕໍ່ພວກທີ່ໄດ້ເຂົ້າຮ່ວມການໂຮມ ຊຸມນຸມປະທ້ວງດັ່ງກ່າວແລະຕໍ່ຄອບຄົວຂອງພວກເຄາະຮ້າຍ ສ່ວນປະທານາທິບໍດີໄຕ້ຫວັນທ່ານ Ma Ying-jou ກ່າວວ່າ ຈີນຄວນເອົາໂຕຢ່າງໄທເປ ແລະທຳການປະຕິຮູບທາງດ້ານການເມືອງ ໃນວັນເສົາມື້ນີ້ ມີຊາວຈີນ ແລະພວກນັກທ່ອງທ່ຽວຕ່າງປະເທດຫຼາຍພັນຄົນແໜ້ນບໍລິ ເວນຈະຕຸລັດທຽນອັນເໝິນ ບ່ອນທີ່ການຮັກສາຄວາມປອດໄພ ໄດ້ດຳເນີນໄປຢ່າງເຄັ່ງ ຄັດເປັນພິເສດທ່າມກາງການປາບປາມຢ່າງຮຸນແຮງທີ່ໄດ້ດຳເນີນມາເປັນເວລາ 4 ເດືອນ ຕໍ່ພວກນັກເຄື່ອນໄຫວ ພວກທະນາຍຄວາມ ແລະພວກຂຽນຂ່າວລົງອິນເຕີແນັດ